Vaisių salotos

Vaisių salotos – patiekalas, gaminamas iš įvairių vaisių, kartais užpilamų padažu. Gali būti valgomos kaip užkandis, garnyras arba desertas. Rečiau – kaip pagrindinis patiekalas.

Vaisiai paruošiami juos supjausčius į nedidelius gabalėlius. Jeigu vaisius nedidelis (kaip kad uogos), gali būti dedamas į salotas ir nepjaustytas. Visi gabaliukai išmaišomi arba sudedami į indą tam tikra tvarka. Vaisių salotose taip pat naudojami ir konservuoti arba džiovinti vaisiai (pastarieji neretai prieš tai išbrinkinami).

Salotos gali būti patiekiamos kaip yra arba užpiltos padažu: vaisių sultimis, cukraus sirupu, grietinėle, jogurtu ir pan.Charles Sinclair. Dictionary of Food: International Food and Cooking Terms from A to Z. A&C Black, 2010

 Taip pat skaitykite 
 Glotnutis

 Šaltiniai 

Kategorija:Desertai
Kategorija:Užkandžiai
Kategorija:Vaisių ir uogų patiekalai